recursal/SuperWikiNEXT-32B huggingface dataset:
**செங்குயில்** (*Banded bay cuckoo*) (அறிவியல் பெயர் : *Cacomantis sonnerattii*) இந்திய துணைகண்டத்திலும் தென் ஆசியாவிலும் காணப்படும் ஒரு சிறிய வகை குயிலினமாகும். இந்தப் பேரினத்தில் உள்ள பிற சிற்றினங்களைப் போலவே, இவை ஒரு வட்ட நாசியைக் கொண்டுள்ளன. இவை பொதுவாக மலைகளின் கீழ்ப்பகுதிகளில் நன்கு மரங்கள் நிறைந்த இடங்களில் காணப்படுகின்றன. இனப்பெருக்க காலத்தில் நன்கு தெரியும் மரக்கிளைகளிலிருந்து ஆண் பறவைகள் பாடும். இப்பண்பு பிராந்தியத்தைப் பொறுத்து மாறுபடும். இவற்றின் ஓசைகள் மற்றும் இறகுகள் ஆண் பெண் பறவைகளில் தனித்தன்மையுடன் மாறுபடும். இதே போல் வெள்ளை புருவம் கொண்ட தோற்றம் மற்றும் வழக்கமான அடர் பட்டைகள் கொண்ட பழுப்பு மேல் பகுதி மற்றும் மெல்லிய கோடுகளுடன் வெண்மையான அடிப்பகுதிகளால் வேறுபடுகின்றன.

விளக்கம்
--------

மைனாவை விச சற்று பெரியதான இப்பறவை சுமார் நீளம் 24 செ.மீ. வரை இருக்கும். அலகு கொம்பு நிறமான கறுப்பாக இருக்கும். கால்கள் சாம்பல் தோய்ந்த பச்சை நிறத்தில் இருக்கும். மெலிந்த தோற்றமுடைய சிறிய குயில் இரு ஆகும். இதன் உடலின் மேற்பகுதி கருஞ்சிவப்பாகப் பழுப்புநிறக் குறுக்குக் கோடுகளுடன் காணப்படும். இப்பறவையின் உடலில், அடிப்பாகம் வெண்மையாக வெளி நெளியான பழுப்புக் குறுக்குக் கோடுளுடன் இருக்கும். வெளிர் செம்பழுப்பான வாலில் வெள்ளை விளிம்போடும் கருப்புமான திட்டுக்களோடும் காணப்படும். ஆணும் பெண்ணும் ஒன்றுபோன்ற தோற்றம் கொண்டவை.

*செங்குயிலின்* தலை அமைப்பு

காணப்படும் பகுதிகள்
-------------------

அடர்ந்த மரங்கள் கொண்ட காடுகள், தோப்புகள், இலையுதிர்க்காடுகள், விளைநிலங்களை அடுத்த தோட்டங்கள் ஆகியவற்றில் ஆங்காங்கே காணலாம். தமிழ்நாட்டின் மேற்கு மாவட்டங்களிலேயே சிறப்பாகக் காணப்படும்.

உணவு
----

இது உயரமரக் கிளைகளில் கம்பளிப்பூச்சி, வண்டு ஆகியனவற்றை இரையாகத் தேடித்திரிவது. குளிர்காலத்தில் மௌனம் சாதிப்பதால் இதன் இருப்பைக் கண்டுகொள்வது கடினம். கோடையில் **வீஃடி**. **டீ…டி** எனத் தொடங்கும் குரல் கொடுப்பதைக் காலை மாலைகளில் கேட்கலாம். மேக மூட்டமான நாட்களில் பகல்முழுவதும் குரல் கொடுத்தபடி இருக்கும்.

இனப்பெருக்கம்
-------------

பிப்ரவரி முதல் ஆகஸ்ட் முடிய கொண்டைக் கருவி மஞ்சள் சிட்டு, சிலம்பன் முதலிய பறவைகள் இனப்பெருக்கம் செய்யும் பருவத்தில் அவற்றின் கூடுகளில் முட்டையிட்டுச் செல்லும்.

படங்கள்
-------

* செங்குயில்*செங்குயில்*
* செங்குயில்*செங்குயில்*
* செங்குயில்*செங்குயில்*

மேற்கோள்கள்
-----------

1. ↑  "*Cacomantis sonneratii*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்**,*பக்கம் எண்*:71

வெளி இணைப்புகள்
---------------

விக்கிமீடியா பொதுவகத்தில்,  
 ***Cacomantis sonneratii***   
என்பதின் ஊடகங்கள் உள்ளன. 

* Internet Bird Collection
* Calls from Xeno-Canto
**1981 மீனாட்சிபுரம் மதமாற்றம்** என்பது தமிழ்நாட்டின், திருநெல்வேலி மாவட்டத்தின், செங்கோட்டை ஊராட்சி ஒன்றியத்தின், தேன்பொத்தை ஊராட்சியில் உள்ள தே. மீனாட்சிபுரம் கிராமத்தில், 1981ஆம் ஆண்டில் நூற்றுக்கணக்கான இந்து சமயத்தைச் சேர்ந்த தலித்துகள், சாதி பாகுபாடுகளை எதிர்த்து இஸ்லாம் சமயத்துக்கு மாறிய நிகழ்வாகும். 

இந்தச் சம்பவம் இந்தியாவில் மத சுதந்திரத்தின் மீது விவாதத்தைக் கிளப்பியது மற்றும் அரசு மதமாற்றச் சட்டத்தை அறிமுகப்படுத்த முடிவு செய்தது.

சமய மாற்றம்
-----------

மீனாட்சிபுரத்தில் வாழும் தலித் மக்கள், சாதி இந்துக்கள் பயன்படுத்தும் கோயில்கள் மற்றும் கிணறுகள் பொது இடங்கள் போன்றவற்றைப் பயன்படுத்த அனுமதிக்கப்படாமல் பாரபட்சமாக நடத்தப்பட்டனர். மாவட்டத்தில் சாதி தொடர்பான வன்முறை என்பது ஒரு நீண்ட வரலாற்றைக் கொண்டதாக இருந்தது. பாகுபாடு மற்றும் அரசியல் ஒடுக்குமுறையைத் தவிர்க்க, தலித்துகள் இஸ்லாமியத்தைத் தழுவ முடிவுச் செய்தனர். 1981 பெப்ரவரி 19 அன்று, 800 தலித்துகள் (300 குடும்பங்கள்) ஒரு சமய மாற்ற விழாவினால் தென்னிந்திய இஷாதுல் இஸ்லாமிய சபையினால் இஸ்லாமியத்துக்கு மாற்றப்பட்டனர்.

பின்விளைவு
----------

இந்தச் சம்பவத்திற்கு பிறகு, தமிழ்நாடு அரசு சமய மாற்றம் குறித்து விசாரிக்க ஒரு விசாரணைக் ஆணையத்தை அமைத்தது. ஆணையம் அதன் அறிக்கையில் மாநில அரசு மதமாற்றத்துக்கு எதிராக ஒரு மசோதாவை நிறைவேற்ற வேண்டும் என ஒரு ஆலோசனையை வழங்கியது, ஆனால் அரசு அதை நிறுத்தி வைத்துள்ளது. இந்து அமைப்புகள் இந்த சமய மாற்றத்தில் வெளிநாட்டு நிதியின் மூலமாக நடந்தது என்று கூறினார். எனினும், மதம் மாறிய தலித்துகள் குற்றச்சாட்டுகளை மறுத்தனர்.

தாழ்த்தப்பட்டோர் மற்றும் பழங்குடியினர் நல அமைப்பு இந்த சமய மாற்றமானது கட்டாய சமயமாற்றம் இல்லை என கூறியது. ஆரிய சமாஜம், விசுவ இந்து பரிசத், பாரதிய ஜனதா கட்சி போன்ற இந்து அரசியல் அமைப்புகள் மற்றும் அடல் பிகாரி வாஜ்பாய் போன்ற தலைவர்கள் போன்றோர் இந்தக் கிராமத்துக்கு வந்து இசுலாம் மதத்திற்கு மாறிய இந்துக்களை மீண்டும் தாய் மதத்துக்கு மாற வேண்டினர். பின்னர் 1991இன் கணக்கெடுப்பின்படி மதம் மாறிய 80% பேர் மீண்டும் இந்து மதத்திற்கே திரும்பினர்.

மேற்கோள்கள்
-----------

1. ↑  "Sudden spurt in conversions of Harijans to Islam forces govt to study the 'issue'". *India Today*. 11 November 2013.. பார்த்த நாள்: 25 December 2014.
2. ↑  Akshayakumar Ramanlal Desai (1 January 1991). *Violation of Democratic Rights in India*. Popular Prakashan. பக். 12–13. பன்னாட்டுத் தரப்புத்தக எண்:978-81-7154-529-2. .
3. ↑  Manjari Katju (1 January 2003). *Vishva Hindu Parishad and Indian Politics*. Orient Blackswan. பக். 32–. பன்னாட்டுத் தரப்புத்தக எண்:978-81-250-2476-7.. பார்த்த நாள்: 24 December 2014.
4. ↑  "Flashback: How 800 Dalit Hindus in Meenakshipuram were converted to Islam 33 years ago". *India TV*. 12 December 2014.. பார்த்த நாள்: 24 December 2014.
5. ↑  "Jayalalithaa's anti-conversion law causes political polarisation in Tamil Nadu". *India Today*. 18 November 2002.. பார்த்த நாள்: 24 December 2014.
6. ↑  "Ayodhya, the Battle for India's Soul: Chapter Three". *WSJ*. 5 December 2012. 24 December 2014 அன்று பார்க்கப்பட்டது.
7. ↑  "Meenakshipuram Harijans flip-flop between Islam and Hinduism". 1991. .
**மெக்சிகோ தேசிய துடுப்பாட்ட அணி** (*Mexico national cricket team*) பன்னாட்டு துடுப்பாட்டத்தில் மெக்சிக்கோவை பிரதிநிதித்துவப்படுத்தும் அணியாகும். அவர்கள் 2004 ஆம் ஆண்டில் சர்வதேச கிரிக்கெட் கவுன்சிலின் (ICC) உறுப்பினராக ஆனது.  இந்த அணி 2006 இல் கோஸ்டா ரிக்காவிற்கு எதிராக தனது முதல் துடுப்பாட்ட போட்டியை விளையாடி இருந்தது. ஜூன் 2010 இல் ஐசிசி அமெரிக்க சாம்பியன்ஷிப் தொடரில் முதன்முதலில் பங்கேற்றது. 

மெக்சிகோ 2014 மற்றும் 2018ல் தென் அமெரிக்க சாம்பியன்ஷிப்பிலும் பங்கேற்றது. பங்கேற்ற இரு முறையும் இந்த அணி வென்றது. 2017 ஆம் ஆண்டில் இது ஐசிசியின் இணை உறுப்பினர் ஆனது.

விளையாடியத் தொடர்கள்
--------------------

**ஐசிசி அமெரிக்க சாம்பியன்ஷிப்**

* 2011: மூன்றாம் பிரிவு - 4 வது இடம்
* 2010: நான்காம் பிரிவு - வெற்றி

**மத்திய அமெரிக்க சாம்பியன்ஷிப்**

* 2006: 2 வது இடம்
* 2007: வெற்றியாளர்
* 2009: 2 வது இடம்
* 2015: 4 வது இடம்
* 2019 : 4 வது இடம்

**தென் அமெரிக்க சாம்பியன்ஷிப்**

* 2014: வெற்றி
* 2018: வெற்றி

**ஈஸ்டர் கோப்பை**

* மார்ச் 2008: பங்கேற்கவில்லை
* டிசம்பர் 2008: 2 வது இடம்

**தி எரிமலை கோப்பை**

* டிசம்பர் 2012: 2 வது இடம்

சாதனைகள்
--------

### இருபது 20 சர்வதேச போட்டிகள்

* அதிகபட்ச ஓட்டங்கள்: 134/7 vs கோஸ்டா ரிக்கா, ஏப்ரல் 26, 2019இல்
* தனிநபர் அதிகபட்ச ஓட்டங்கள்: 49 \*, தருண் ஷர்மா vs பனாமா, 27 ஏப்ரல் 2019இல்
* தனிநபர் சிறந்த பந்துவீச்சு: 3/17, நிதின் ஷெட்டி vs பனாமா, ஏப்ரல் 27, 2019இல்

குறிப்புகள்
-----------

1. ↑  Mexico at CricketArchive.com
2. ↑  "Central American Championship, Panama City, 2015" – Cricket Peru. Retrieved 29 April 2019.
3. ↑
4. ↑  "CricHQ - Making cricket even better". *CricHQ*. 2018-08-30 அன்று பார்க்கப்பட்டது.
5. ↑
6. ↑
7. ↑
**இரிசிகேசு ரனதே** (Hrishikesh Ranade)(பிறப்பு: 1981 அக்டோபர் 18) இவர் மராத்தித் திரையுலகில் ஒரு இந்திய பின்னணி பாராவார். இவர் இந்தி, மராத்தி மற்றும் வேறு சில இந்திய மொழிகளிலும் பாடல்களைப் பாடியுள்ளார். இவர் *ஐடியா சா ரி கா மா பா மகாராட்டிராச்சா அஜச்சா ஆவாஜ்* விருதினை வென்றுள்ளார்.

குழந்தைப் பருவம்
----------------

இவர்,இசைக் குடும்பத்தைச் சேர்ந்தவர், இவரது தந்தை பிரமோத் ரனதேவும் நன்கு அறியப்பட்ட மராத்தி பாடகராவார். பண்டிட் விஜய் கோபர்கர், சேகர் கும்போஜ்கர் ஆகியோரிடமிருந்து ஆரம்ப பயிற்சியினைப் பெற்றார்.

தொழில்
------

தொலைக்காட்சியில் நிகழ்ச்சிகளையும், ஒளி இசை மற்றும் திரைப்பட இசையில் பல்வேறு விழாக்களையும் செய்துள்ளார். பாடகி சிரேயா கோசலுடன் 2013 ஆம் ஆண்டு இந்திய விமான நிலைய ஆணையத்தின் 18 வது ஆண்டு கொண்டாட்டத்தின் போது மேடை நிகழ்ச்சியை நிகழ்த்தினார். இதில் சில வெற்றி பெற்ற பாடல்களைப் பாடினார்.  பின்னர் 2013 ஆம் ஆண்டில், இவர் இங்கிலாந்து, ஐரோப்பா போன்ற நாடுகளின் சுற்றுப்பயணத்தில் சிரேயா கோசலுடன் சென்றார். அதில் இவர்கள் ஐரோப்பாவின் பல்வேறு இடங்களில் பாடினர். இது 100 ஆண்டுகால பாலிவுட்டின் கொண்டாட்டமாக இருந்தது. இருவரும் பாலிவுட்டின் புகழ்பெற்ற பின்னணி பாடகர்களுக்கு அஞ்சலி செலுத்தினர்.  இலண்டனின் *வெஸ்ட்மின்ஸ்டரில்* உள்ள *ராயல் ஆல்பர்ட்* அரங்கத்தில் இவர்கள் ஒரு சிறந்த நிகழ்ச்சியைக் கொண்டிருந்தனர். 2013 மே 17 அன்று இருவரும் ஐக்கிய அரபு அமீரகத்தில் உள்ள சார்ஜா துடுப்பாட்டச் சங்க மைதானத்தில் நிகழ்ச்சியை நிகழ்த்தினர்.  

* 2015 சனவரி 10 அன்று புனே,இன்ஃபோசிஸ் நிறுவனத்தில் நடந்த நேரடி இசை நிகழ்ச்சியில் சிரேயா கோசலுடன் பாடினார்.
* சனிவார்வாடா திருவிழாவிலும் இவர் தனது நிகழ்ச்சியை நிகழ்த்தினார்.
* மிர்ச்சி இசை விருதுகள் என்ற மராத்தி விருது வழங்கும் நிகழ்ச்சியிலும் இசை நிகழ்ச்சியை நிகழ்த்தினார்.

சொந்த வாழ்க்கை
--------------

இவர், பாடகர் பிரஜ்கா ஜோஷி என்பவரை மணந்தார். இவர்க்ளுக்கு ஒரு மகள் உள்ளார்.

மேற்கோள்கள்
-----------

1. 1 2  Show stealer
2. ↑  "Pune’s Hrishikesh Ranade wins Sa Re Ga Ma Pa Maharashtracha Ajacha Awaaj". .
3. ↑  "winner-sa-re-ga-ma-pa-final". .
4. ↑  "Annual day celebration of Airports Authority of India". Archived from the original on 2013-06-16.. பார்த்த நாள்: 11 June 2013.
5. ↑  "Shreya Ghoshal at the Royal Albert Hall". .
6. ↑  "Shreya Ghoshal performs in Sharjah". Gulf News. .
7. ↑  Shreya Ghoshal Returns to Leicester for Sold Out concert
8. ↑  Shaniwarwada festival from Thursday
9. ↑  "Mirchi Music Awards Marathi". .
10. ↑  Pramod Ranade
11. ↑  "Relative VALUES SHARING PERSONAL AND PROFESSIONAL SPACE Hrishikesh & Prajakta Ranade". .
செய்யார் **எ. தேவராஜ்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.. இவர் 1991 ஆண்டு நடந்த சட்டமன்ற தேர்தலில், அண்ணா திராவிட முன்னேற்ற கழக வேட்பாளராகச் செய்யார் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. இவர் மொத்த வாக்கு சதவீதமான 72.36% வாக்குகளில் 60.59% வாக்குகளைப் பெற்றார். திராவிட முன்னேற்றக் கழக வேட்பாளரை விட 35,955 வாக்குகள் அதிகம் பெற்றார்.

இவர் சட்டமன்ற உறுப்பினராக இருந்த போது , செய்யார் நகரத்திற்குச் சிப்காட் தொழிற்துறையைக் கொண்டு வரக்கோரி சட்டமன்றத்தில் பேசினார். மேலும் அதற்கான இடங்களை வாங்குவதற்கான ஒப்புதலையும் பெற்றார்.[]

இவர் சென்னை பல்கலைக்கழகத்தின் சிண்டிகேட் மற்றும் செனட் உறுப்பினராகத் தேர்ந்தெடுக்கப்பட்டார். அதே காலத்தில் அவர் சென்னை  பல்கலைக் கழகத் துணை வேந்தராகவும் (பொறுப்பு) நியமிக்கப்பட்டார்.[]

இவர் 1991 ஆம் ஆண்டு சூலை 13 ஆம் தியதி தமிழகச் சட்டமன்றத்தில் மதிப்பீட்டுக் குழுவின் உறுப்பினராகவும் தேர்ந்தெடுக்கப்பட்டார்.

சான்றுகள்
---------

1. ↑  https://archive.today/20130218013022/http://arthriticknees.info/news/A.Devaraj.html Website Arthritic Knees
2. ↑  http://www.travelindia-guide.com/assembly-elections/tamil-nadu/tiruvannamalai-constituencies/cheyyar.aspx Website Travel India
3. ↑  http://eci.nic.in/eci\_main/electionanalysis/AE/S22/partycomp50.htm 1.தமிழ்நாடு தேர்தல் ஆணையம்-செய்யாறு
4. ↑  "2.". .
5. ↑  3.
**சீமா குமாரி** (*semma kumari*) ஓர் இந்திய அரசியல்வாதியாவார். இவர், தற்போது பாரதிய ஜனதா கட்சியின் உறுப்பினராக உள்ளார்.

சொந்த வாழ்க்கை
--------------

இவர், வினோத் குமார் என்பவரை மணந்தார்.

அரசியல் வாழ்க்கை
----------------

குமாரி 2008 இல் இலகரி கிராமத்தின் தலைவராகத் தேர்ந்தெடுக்கப்பட்டார், 2012 இல் போவாவிலிருந்து பஞ்சாப் சட்டமன்றத்திற்கு தேர்ந்தெடுக்கப்பட்டார்.பட்டியலின சாதியினரும் பட்டியலின பழங்குடியினருக்காகான வேட்பாளர்களுக்காக ஒதுக்கப்பட்ட ஒரு தொகுதியாகும்.பின்னர் 33 வயதில், இவர் சட்டமன்றத்தின் இளைய உறுப்பினராக இருந்தார். 

2017 பஞ்சாப் சட்டமன்றத் தேர்தல்களில் குமாரி வேட்பாளராக போடியிட்டார். ஆனால் இவரது வருமான அதிகரிப்பு தொடர்பான சந்தேகங்கள் காரணமாக விமர்சனங்களை எதிர்கொண்டார். தேர்தல் பிரமாணப் பத்திரத்தில் இவர் அறிவித்த சொத்துக்களின் அடிப்படையில் 2012இல் மாநிலத்தின் ஏழ்மையான சட்டமன்ற உறுப்பினர் என்று கூறப்பட்டது. ஆனால். 2017 க்குள் கிட்டத்தட்ட 30 மடங்கு வளர்ந்தது. போவாவில் தனது இடத்தை இந்திய தேசிய காங்கிரசின் ஜோகிந்தர் பாலிடம் இழந்தார்.

மேற்கோள்கள்
-----------

1. ↑  "Legislators Group - BJP Punjab". BJP Punjab.. பார்த்த நாள்: 9 May 2013.
2. 1 2  "BJP strikes it poor on Bhoa seat!". *The Pioneer*. 18 Jan 2012. Archived from the original on 28 ஜூன் 2013.. பார்த்த நாள்: 9 May 2013.
3. ↑  "Election affidavit". .
4. ↑  "STATISTICAL REPORT ON GENERAL ELECTION, 2012 TO THE LEGISLATIVE ASSEMBLY OF PUNJAB". Election Commission of India.. பார்த்த நாள்: 9 May 2013.
5. 1 2  Bharti, Vishav (25 January 2017). "Rich experience for 'poorest' MLA". *The Tribune*.. பார்த்த நாள்: 2017-10-13. >
6. ↑  "BJP unlikely to retain its 12 seats". *The Tribune*. 6 February 2017.. பார்த்த நாள்: 2017-10-13.
7. ↑  "Bhoa - Punjab Assembly Election Results 2017". India.com.. பார்த்த நாள்: 2017-10-13.
**திருமணச் சான்றிதழ்** (marriage certificate பேச்சு வழக்கில் **திருமணக் கோடுகள்**  ) என்பது இரண்டு பேர் திருமணம் செய்து கொண்டவர்கள் என்பதற்கான அதிகாரப்பூர்வ அறிக்கையாகும். பெரும்பாலான அதிகார வரம்புகளில், திருமணத்தின் குடிமைப் பதிவுக்குப் பிறகுதான் அரசாங்க அதிகாரியால் திருமணச் சான்றிதழ் வழங்கப்படுகிறது.

சில அதிகார வரம்புகளில், குறிப்பாக அமெரிக்காவில், திருமணச் சான்றிதழ் என்பது இரண்டு பேர் திருமண விழாவை மேற்கொண்ட அதிகாரப்பூர்வ பதிவாகும். திருமண உரிமங்கள் இல்லாத அதிகார வரம்புகளும் இதில் அடங்கும். மற்ற அதிகார வரம்புகளில், திருமண உரிமம் என்பது ஒரு திருமணத்திற்கு அனுமதி வழங்குவதற்கும், பின்னர் திருமணம் நடந்ததை பதிவு செய்வதற்கு அதே ஆவணத்திற்கு ஒப்புதல் அளிப்பதற்கும் என இரட்டை நோக்கத்திற்கு உதவுகிறது.

பல காரணங்களுக்காக திருமணச் சான்றிதழ் தேவைப்படலாம். ஒரு நபரின் பெயரை மாற்றுவதற்கான ஆதாரமாகவோ, குழந்தையின் சட்டப்பூர்வ பிரச்சினைகளில், விவாகரத்து நடவடிக்கைகளின் போது அல்லது பிற நோக்கங்களுக்காகவோ இது தேவைப்படலாம்.

சான்றுகள்
---------

1. ↑  ""Marriage Lines" Really Are Lines!". Regency Fiction Writers Group. 13 October 2012. .
**நௌசாத்து ஆலம்** (*Naushad Alam*) இந்தியாவின் மீகார் மாநிலத்தைச் சேர்ந்த ஐக்கிய சனதா தளம் கட்சியைச் சேர்ந்த ஓர் அரசியல்வாதியாவார். 2010 மற்றும் 2015 ஆம் ஆண்டுகளில் நடைபெற்ற சட்ட மன்றத் தேர்தலில் இவர் தாக்கூர்கஞ்சிலிருந்து பீகார் சட்டமன்ற உறுப்பினராக தேர்ந்தெடுக்கப்பட்டார்    கிசன்கஞ்சில் 2000 ஆம் ஆண்டு முதல் 2005 ஆம் ஆண்டு வரை சிலா பிரிசாத்து உறுப்பினராகப் பணியாற்றியுள்ளார்.

தற்போது 2023 ஆம் ஆண்டு ஆகத்து மாதம் முதல் பீகார் மாநில சிறுபான்மையினர் ஆணையத்தின் துணைத் தலைவராக பணியாற்றுகிறார் 

பீகாரில் சிறுபான்மையினர் நலத்துறை அமைச்சராகவும் பணியாற்றிய இவர், பீகார் சட்டமன்றத்தில் ஐக்கிய சனதாதள கொறடாவாகவும் பணியாற்றினார்.

மேற்கோள்கள்
-----------

1. ↑  "Bihar Assembly Election Results in 2010". *www.elections.in*. 28 September 2019 அன்று பார்க்கப்பட்டது.
2. ↑  "List of Winners in Bihar 2015". *www.myneta.info*. 30 September 2019 அன்று பார்க்கப்பட்டது.
3. ↑  "Bihar Assembly Election Results 2015: List of winning candidates". *www.india.com*. 8 November 2015. 30 September 2019 அன்று பார்க்கப்பட்டது.
இந்து சமயத்தில் **தாமோதரன்** என்ற பெயர் காத்தல் கடவுளான விஷ்ணுவின் பன்னிரு நாமங்களில் பன்னிரண்டாவது பெயராக வழங்கி வரும் சொல். பாரதப்போருக்குப் பின் பீஷ்மர் அம்புப் படுக்கையில் இருந்துகொண்டு அரசன் யுதிஷ்டிரனுக்காக பற்பல நீதிகளையும் சாத்திரங்களையும் சொல்லி முடித்து முடிந்த முடிவாக கடவுளின் ஆயிரம் பெயர்களைப் பட்டியலிடும் விஷ்ணு சஹஸ்ரநாமம் என்ற தோத்திரத்தை உபதேசித்தார். அதனில் 367-வது பெயராக வரும் சொல்தான் 'தாமோதரன்'.

நான்கு விதப் பொருள்
-------------------

இறைவனின் எளிமையையும் பெருமையையும் ஒரே பெயரில் ஒன்று சேர்த்துப் பறைசாற்றும் பெயர் 'தாமோதரன்'. பாலகன் கண்ணனாக தாய் யசோதையினால் வயிற்றைச் சுற்றிக் கயிற்றால் கட்டப்பட்ட எளிமை; உலகத்தனையையும் தன் வயிற்றில் சுமந்து காப்பாற்றும் தெய்வ வலிமை -- இரண்டும் 'தாமோதரன்' என்ற பெயரால் வெளிப்படுத்தப் படுகின்றன. *தாம* என்றால் கயிறு. *உதர* என்றால் வயிறு.

*தாம* என்றால் இருப்பிடம் என்றும் ஒரு பொருள் உண்டு. உலகத்தனைக்கும் அவருடைய வயிறுதான் சொந்த இருப்பிடம். எல்லாவற்றையும் தன்னுள் அடக்கிக் கொண்டிருப்பவன் அவன்.

இன்னும் ஒரு பொருள். *உதார* என்பது பரிவு உணர்ச்சியைக் குறிக்கும். *தம* என்பது தன்னடக்கத்தைச் சொல்லும். அதனால் 'தாமோதரன்' என்ற சொல் 'குன்றாத தன்னடக்கத்துடன் ஏழை, எளியவர்களிடம் மிகுந்த பரிவுடன் இருப்பவர்' என்றும் பொருள் தரும். 

காஞ்சி மகாசுவாமிகள் 'தாயைக் குடல் விளக்கம் செய்த தாமோதரனை' என்ற ஆண்டாள் வாக்கிற்கு 'தன்னை தரித்த தாய் தேவகியின் குடலைத் தன்னுடைய கர்ப்பவாசத்தால் தூய்மை ஆக்கியவன்' என்று பொருள் சொல்லி, 'எவனது குடலுக்கு வெளியிலே மேல் பக்கம் தாம்புக் கயிற்றைப் போட்டு வளர்ப்புத் தாய் யசோதை புண்படுத்தினாளோ, அவன் தன் பெற்ற தாயின் குடலை தன்னுடைய வாசத்தாலேயே தூய்மை செய்தவன்' என்று இன்னும் விளக்குகிறார். 

| * பா
* உ
* தொ
விஷ்ணு |
| --- |
| அடையாளங்கள் | 
சங்கு **·** 
சக்கரம் **·** 
ஆதிசேஷன் (படுக்கை)  **·** 
கருடன் (வாகனம்) **·** 
 |
| அவதாரங்கள் | 
மச்சம் **·** 
கூர்மம் **·** 
வராகம் **·** 
மோகினி **·** 
நரசிம்மர் **·** 
வாமனர் **·** 
பரசுராமர் **·** 
இராமர் **·** 
கிருட்டிணன் **·** 
கல்கி **·** 
 |
| பிற அவதாரங்கள் | 
மோகினி **·** 
நாரதர் **·** 
கபிலா **·** 
தத்தாத்ரேயர் **·** 
தன்வந்திரி **·** 
வியாசர் **·** 
ஹயக்ரீவர் **·** 
 |
| வேறு பெயர்கள் | 
ஹரி  **·** 
கேசவன்  **·** 
கோவிந்தன்  **·** 
தாமோதரன்  **·** 
கோபாலன் **·** 
ஜெனார்தனன் **·** 
நாராயணன்  **·** 
பத்மநாபன்  **·** 
மதுசூதனன்  **·** 
அச்சுதன் **·** 
மாதவன்  **·** 
ருஷீகேசன்  **·** 
வாசுதேவன்  **·** 
ஸ்ரீதரன்  **·** 
புருசோத்தமன்  **·** 
சீனிவாசன்  **·** 
 |
| மனைவிகள் | 
இலக்குமி  **·** 
பூமாதேவி  **·** 
ருக்மணி  **·** 
சத்தியபாமா  **·** 
ஜாம்பவதி  **·** 
 காளிந்தி  **·** 
மித்திரவிந்தை  **·** 
பத்திரை  **·** 
இலக்குமணை  **·** 
நப்பின்னை  **·** 
ராதை  **·** 
பத்மாவதி  **·** 
துலுக்கநாச்சியார்  **·** 
ஆண்டாள்  **·** 
பராங்குச நாயகி  **·** 
 |
| துணைவர்கள் | 
கருடன் (பெரிய திருவடி) **·** 
ஆதிசேடன்  **·** 
அனுமன் (சிறிய திருவடி)  **·** 
 |
| ஆயுதங்கள் | 
சங்கு **·** 
சக்கரம்  **·** 
கதாயுதம்  **·** 
 |
| விழாக்கள் & விரதங்கள் | 
வைகுண்ட ஏகாதசி  **·** 
பகல் பத்து  **·** 
இராப் பத்து  **·** 
அரையர் சேவை  **·** 
இராம நவமி  **·** 
கிருஷ்ண ஜெயந்தி  **·** 
கோவர்தனன் பூஜை  **·** 
திருவாய்மொழித் திருவிழா  **·** 
தோமால சேவை  **·** 
கஜேந்திர மோட்சத் திருவிழா  **·** 
புரி தேர்த் திருவிழா **·** 
புரட்டாசி சனி விரதம்  **·** 
வரலட்சுமி விரதம்  **·** 
 |
**கரையூர் நீலம்பூர் காளியம்மன் கோயில்** தமிழ்நாட்டில் திருப்பூர் மாவட்டம், கரையூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் நீலம்பூர் காளியம்மன் சன்னதியும், விநாயகர், பாலகுமாரசாமி, அங்காளபரமேஸ்வரி, சாமுண்டீஸ்வரி, கருப்பண்ண சுவாமி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. பங்குனி மாதம் முக்கிய திருவிழா நடைபெறுகிறது. தை, சித்திரை, மாசி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சாந்தி தேவி** *(Shanti Devi)* (11.11.1926 - 27.12.1987) இந்தியாவின் தில்லியில் பிறந்த ஒரு பெண். தனது நான்காம் வயதில் சாந்தி தனது உண்மையான வீடு மதுராவில் இருப்பதாகத் தனது பெற்றோரிடம் கூறினார். பெற்றோர்கள் இதைக் கண்டித்தனர். 

பள்ளியில் ஆசிரியர்கள் மற்றும் தலைமை ஆசிரியர்களிடம் தனது கணவன் பெயர் கேதார்நாத் என்றும் தனது பெயர் லுக்தி தேவி என்றும் குழந்தை சாந்தி தேவி கூறினார். மேலும் ஒன்பது வருடங்களுக்கு முன்னால் தனது மகனைப் பெற்ற பத்தாவது நாளில் தான் மரணமடைந்ததாகவும் கூறினார். 

விசாரித்துப் பார்த்ததில் அவர் கூறிய தகவல்கள் அனைத்தும் உண்மையாக இருந்தது. இந்த விவரங்கள் அண்ணல் காந்தியடிகளின் கவனத்திற்கு கொண்டு வரப்பட்டது. அவர் இது குறித்து விசாரிக்க ஒரு குழுவை அமைத்தார். விசாரணைக் குழுவினரோடு மதுரா சென்ற சாந்தி தேவி தனது முன்பிறவி உறவினர்கள் அனைவரையும் அடையாளம் காட்டினார். விசாரணை முடிவில் சாந்தி தேவி லுக்தி தேவியின் மறுபிறப்பு என்ற அறிக்கை அளிக்கப்பட்டது.

சாந்தி தேவி தன் வாழ்நாளில் திருமணம் செய்து கொள்ளவில்லை. இயான் ஸ்டீவன்சன் உள்ளிட்ட பல மறுபிறவி ஆய்வாளர்கள் இவர் குறித்து ஆராய்ச்சி செய்துள்ளனர்.

மேற்கோள்கள்
-----------

1. ↑  **Lua error in Module:Citation/CS1 at line 2573: attempt to call field 'set\_message' (a nil value).**
2. 1 2  L. D. Gupta, N. R. Sharma, T. C. Mathur, *An Inquiry into the Case of Shanti Devi*, International Aryan League, Delhi, 1936
3. ↑  Sture Lönnerstrand, *Shanti Devi: En berättelse om reinkarnation.* Stockholm 1994. English translation: *I Have Lived Before: The True Story of the Reincarnation of Shanti Devi*, Ozark Mountain Publishing, 1998. ISBN 1886940037
4. ↑  "After Life Death: fact or Fiction". *Sunday Post (Kathmandu Post)*. 14 April 2002. . 
[*தொடர்பிழந்த இணைப்பு*]
**மீசைக் குக்குறுவான்** (***சைலோபோகன் இன்காக்னிடசு***) ஆசியக் குக்குறுவான் சிற்றினம் ஆகும். குக்குறுவான்கள் என்பது உலகளாவிய வெப்பமண்டல பகுதியில் பரவிக் காணப்படும் *பாசரைன்* பறவைகளின் குழுவாகும். இவை தனது கனமான அலகுகளின் விளிம்பில் இருக்கும் முட்கள் மூலம் தங்கள் பெயரைப் பெற்றன.

வாழிடம்
-------

மீசைக் குக்குறுவான் மியான்மர், தாய்லாந்து, கம்போடியா, லாவோஸ் மற்றும் வியட்நாம் ஆகிய நாடுகளில் மலைப்பகுதிகளில் வசிக்கும் பறவையாகும். இது 600-700 மீ உயரமுள்ள பரந்த இலைகள் கொண்ட பசுமையான காடுகளில் காணப்படும் இனமாகும். இது மரத்தின் குழியில் கூடு கட்டுகிறது.

 தலை (கீழே), ஜோசப் ஸ்மிட் எழுதிய விளக்கம், 1891

உடலமைப்பு
---------

இந்த குக்குறுவானின் உடல் நீளம் 23 செ.மீ. ஆகும். இது குட்டையான கழுத்து, பெரிய தலை மற்றும் குட்டையான வால் கொண்ட பருத்த பறவை. அலகு கருமையான கொம்பு போன்றது. உடல் இறகு பச்சை நிறமுடையது. ஆண் பெண் பறவைகள் பாலின வேறுபாடின்றி ஒரே மாதிரியானவை. ஆனால் இளம் வயதினருக்கு மந்தமான, பச்சை நிற தலை மற்றும் தொண்டை குறுகிய மீசை உள்ளது.

துணையினம்
---------

மீசைக் குக்குறுவானின் துணையினங்கள் *சை. இ. இன்காக்னிடசு* மியான்மர் மற்றும் மேற்கு தாய்லாந்திலும் *சை. இ. யூரோசு* கிழக்கு தாய்லாந்து, கம்போடியா, லாவோஸ் மற்றும் வியட்நாமில் காணப்படும்*.*

குரல்
-----

ஆணின் பிராந்திய அழைப்பு, மீண்டும் மீண்டும் உரத்த சத்தமாக *உயிக்-அ-ருக் உயிக்-அ-ருக்* என்பதாக அமையும்.

மேற்கோள்கள்
-----------

1. ↑  BirdLife International (2016). "*Psilopogon incognitus*". *IUCN Red List of Threatened Species* **2016**: e.T22681646A92915252. doi:10.2305/IUCN.UK.2016-3.RLTS.T22681646A92915252.en.. பார்த்த நாள்: 20 November 2021.

* **பறவை பன்னாடு**
* ராப்சன், கிரேக் *தாய்லாந்தின் பறவைகளுக்கான கள வழிகாட்டி*ISBN 1-84330-921-1
* ரிப்லி, தி பார்பெட்ஸ், *தி ஆக்* தொகுதி 62 1945

வெளி இணைப்புகள்
---------------

* ADW இல் படம்

| உயிரின வகைப்பாட்டுஇனங்காட்டிகள் |
| --- |
| *Psilopogon incognitus* | 
* விக்கித்தரவு: Q27074859
* விக்கியினங்கள்: Psilopogon incognitus
* ADW: Megalaima\_incognita
* Avibase: 0A56335918BAC532
* BirdLife: 22681646
* ஈபேர்டு: moubar2
* GBIF: 7484096
* iNaturalist: 367543
* ITIS: 1145244
* IUCN: 22681646
* Xeno-canto: Psilopogon-incognitus

 |
| *Megalaima incognita* | 
* விக்கித்தரவு: Q1265493
* GBIF: 2478735
* IRMNG: 10594900
* ITIS: 554185

 |
**இலங்கை கொண்டலாத்தி** (அறிவியல் பெயர்: *Upupa epops ceylonensis* என்பது ஐரோவாசிய கொண்டலாத்தியின் துணையினம் ஆகும். இப்பறவை நடு, தென்னிந்தியா, இலங்கை போன்ற பகுதிகளில் காணப்படுகிறது.

விளக்கம்
--------

இலங்கை கொண்டலாத்தியானது மைனா அளவில் சுமார் 23 செ.மீ. நீளம் இருக்கும். இதன் அலகு கறுப்பாகவும், விழிப்படலம் பழுப்பாகவும், கால்கள் ஈய நிறத்திலும் இருக்கும். இதன் உடலின் மேற்பகுதி கறுப்பும் வெள்ளையுமான பட்டைகளோடு வடிக் குதிரை போல இருக்கும். இதன் விசிறி போன்ற தலைக் கொண்டை கருஞ்சிவப்பு நிறத்தில் கருப்பு விளிம்போடு காட்சியளிக்கும். மார்பு லேசான கருஞ்சிவப்பு நிறத்திலும், வயிறும் வாலடியும் வெண்மையாகவும் இருக்கும். இப்பறவையின் தலை முழுவதும் நல்ல கருஞ்சிவப்பாக இருக்கும்.

பரவலும் வாழிடமும்
-----------------

இலங்கை கொண்டலாத்தியானது நடு, தென்னிந்தியா, இலங்கை போன்ற பகுதிகளில் இனப்பெருக்கம் செய்து வாழ்கின்றன. இப்பறவை மலைகளில் 3000 மீட்டர் உயரம் வரை காணப்படுகிறது.

நடத்தை
------

இலங்கை கொண்டலாத்தி சிற்றூர் புறங்களிலும் நகரங்களிலும் எங்கும் காணப்படுவதாக உள்ளது. தோட்டங்கள் விளை நிலங்கள் சார்ந்த பகுதிகளில் தனியாகவோ அல்லது இணையாகவோ காணப்படும். இது தன் நீண்ட அலகால் தரையைக் கிளறிப் புழு பூச்சிகளைப் பிடித்தபடி இங்கும் அங்கும் ஓடித் திரியும். வேலிகளில் அமர்ந்தபடி கரிச்சானைப் போலப் பாய்ந்து பறக்கின்ற பூச்சிகளைப் பிடிப்பதும் உண்டு. ஒன்று சேர்ந்து கூராக அமைந்த கொண்டை அடிக்கடி விசிறி போல விரிவதும் உண்டு. இது தன் உணவாக புழு, பூச்சிகள், அவற்றின் முட்டைகளை கொள்கிறது.

இனப்பெருக்கம்
-------------

இவை சனவரி முதல் மே வரை இனப்பெருக்கம் செய்கின்றன. மரப் பொந்துகளிலும், சுவர்களில் உள்ள பொந்துகளிலும் வைக்கோல் போன்றவற்றைக் கொண்டு மெத்தென கூடமைக்கின்றன. அக்கூட்டில் நான்கு முதல் ஏழு வரையிலான பசுமை கலந்த வெளிர் நீல நிற முட்டைகளை இடுகின்றன.

மேற்கோள்கள்
-----------

1. 1 2  Gill, Frank; Donsker, David; Rasmussen, Pamela, eds. (January 2023). "Mousebirds, Cuckoo Roller, trogons, hoopoes, hornbills". *IOC World Bird List Version 13.1*. International Ornithologists' Union. 4 June 2023 அன்று பார்க்கப்பட்டது.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 307-308.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27613797
* Euring: 8462
* GBIF: 6179725
* iNaturalist: 605696
* ITIS: 678129

 |
**எம். இராஜ்குமார்**,  2006 தமிழ்நாடு சட்டமன்றத் தேர்தலில் திமுக சார்பில் பெரம்பலூர் சட்டமன்றத் தொகுதியில் வெற்றி பெற்று தமிழ்நாடு சட்டமன்ற உறுப்பினராக தேர்வு செய்யப்பட்டவர்.2006-2011 வரை பெரம்பலூர் தொகுதி திமுக சட்டமன்ற உறுப்பினராக எம். இராஜ்குமார் இருந்தார். 

2012ம் ஆண்டில் எம். இராஜ்குமார் வீட்டில் வேலை செய்த சிறுமியை, பாலியல் வன்கொடுமைக்கு உள்ளாக்கியதாக கூறப்படும் வழக்கில் மக்கள் பிரதிநிதிகளுக்கான சென்னை சிறப்பு நீதிமன்றம் 2018ம் ஆண்டில் இராஜ்குமாருக்கு 10 ஆண்டு சிறை தண்டனை விதித்தது.
டிசம்பர் 2020ல் மேல்முறையீட்டில் எம். இராஜ்குமாரை சென்னை உயர் நீதிமன்றம் குற்ற வழக்கிலிருந்து விடுவித்தது. 

ஆகஸ்டு 2022ல் எம். இராஜ்குமார் பெரம்பலூர் ஊராட்சி ஒன்றிய திமுக செயலாளராக நியமிக்கப்பட்டார்.

மேற்கோள்கள்
-----------

1. ↑  RAJKUMAR.M (Winner) Perambalur Assembly constituency
2. ↑  சிறுமியை பாலியல் வன்கொடுமை செய்து கொலை... திமுக முன்னாள் எம்எல்ஏவுக்கு 10 ஆண்டு சிறை
3. ↑  Madras HC sets free former DMK MLA M Rajkumar convicted for rape-murder of teen
4. ↑  பெரம்பலூர் ஒன்றியச் செயலராக முன்னாள் எம் எல் ஏ எம். இராஜ்குமார் நியமனம்
**முஹயத்தீன் ஆண்டவர் பள்ளிவாசல்**  ( Arabic: مسجد سيد محي الدين , English: Saint Muhyuddin Mosque) என்பது இந்தியாவின் தமிழ்நாடு மாநில தஞ்சாவூர் மாவட்டத்தில் உள்ள திருப்பனந்தாள் நகரில் உள்ளது.

வரலாறு
------

1980 ஆம் ஆண்டு முற்பகுதியில், பழைய மசூதி இடித்துத் தள்ளப்பட்டது. தற்போதைய வடிவத்தில் மீண்டும் கட்டப்பட்டது. புதிய மசூதி திறப்பு விழா வெள்ளிக்கிழமை, 1989 பிப்ரவரி, 3 ம் தேதி நடைபெற்றது.

அமைப்பு
-------

மசூதி இரண்டு வாயிற்களைக் கொண்டு உள்ளது.குவிமாடம் இல்லை.இரண்டு மினார்கள் உள்ளன.பள்ளிவாசலின் உள்ளே உளு செய்ய ஹவுஸ் உள்ளது.

மசூதி இரண்டு மாடிகளில் உள்ளது. தரை தளத்தில் பிரார்த்தனை செய்யப்படுகிறது .

அடக்கத்தலம்
-----------

மசூதி வளாகத்தின் நுழைவாயிலில் மஸ்தான் சாஹிப் வலியுல்லா என்ற ஷேக் அப்துர் ரகுமான் பக்சின் அடக்கத்தலம் உள்ளது. (Arabic: عبد الرحمن بكش - *Abdu-r Raḥmān Baksh*). 

### உருஸ் சந்தனக்கூடு விழா

ஒவ்வொரு ஆண்டும் இஸ்லாமிய நாட்காட்டியின் மூன்றாவது மாதமான ரபியுல் அவ்வல் 22 அன்று இங்கு உருஸ் எனப்படும் சந்தனக்கூடு விழா நடைபெறும்

புகைப்படங்கள்
-------------

* உள் பிரார்த்தனை கூடம்.உள் பிரார்த்தனை கூடம்.
* மிம்பர்மிம்பர்
* மஸ்தான் சாஹிப் வலியுல்லா என்ற ஷேக் அப்துர் ரகுமான் பக்சின் அடக்கத்தலம்மஸ்தான் சாஹிப் வலியுல்லா என்ற ஷேக் அப்துர் ரகுமான் பக்சின் அடக்கத்தலம்

மேற்கோள்கள்
-----------

வெளி இணைப்பு
------------

விக்கிமீடியா பொதுவகத்தில்,  
 ***Muhyuddin Andavar Mosque***   
என்பதின் ஊடகங்கள் உள்ளன. 

* Sacred Sacrifice - a socio-religious initiative to feed the poor
**மிகிரகுலன்** (Mihirakula) நடு ஆசியாவின் ஹெப்தலைட்டுகள் எனப்படும் வெள்ளை ஹூணர்களின் முக்கிய பேரரசன் ஆவான். இவரது பேரரசு தற்கால ஆப்கானித்தான், பாக்கித்தான் மற்றும் இந்தியாவின் வடக்கு மற்றும் மேற்குப் பகுதிகளைக் கொண்டிருந்தது.

நடு ஆசியாவிலிருந்து இந்தியத் துணைக் கண்டத்தில் குடியேறிய ஹூணர்கள், இந்து தர்மங்களைப் பயின்று இந்துக்களாக மாறினர். பிற்கால குப்தப் பேரரசின் காலத்தில் ஹெப்தலைட்டுகளின் ஒரு பிரிவினரான வெள்ளை ஹூணர்களின் தலைவர் மிகிரகுலன், இந்தியத் துணைக்கண்டப் பகுதிகளை 502 முதல் 530 முடிய ஆண்டார்.

பெயர்க்காரணம்
-------------

மிகிரகுலன் என்ற சமசுகிருதச் சொல்லிற்கு சூரியனை வழிபடும் சூரிய குலத்தினன் என்று பொருள்

வரலாறு
------

கி பி ஆறாம் நூற்றாண்டில் வடமேற்கு பரத கண்டப் பகுதிகளில் மிகிரகுலன் தலைமையில் ஹெப்தலைட்டுகள் தங்கள் ஆதிக்கத்தை நிலைநாட்டினர். கி பி ஏழாம் நூற்றாண்டின் சீன பயணியும், பௌத்த அறிஞருமான யுவான் சுவான் தனது குறிப்புகளில், மிகிரகுலன் இயற்கையில் வீரம் பொருந்தியவனும், திறமைமிக்கவனும் ஆவான் என தனது இந்தியாவின் மேற்கு பிராந்தியத்தின் ஆவணம் எனும் பதிவில் குறித்துள்ளார். குவாலியர் கல்வெட்டுக் குறிப்புகளில், மிகிரகுலன் தனது இராச்சியத்தின் பரப்பை மத்திய இந்தியாவின் குவாலியர்வரை நீட்டித்தான் எனக் கூறுகிறது.

மால்வாவின் சந்தேல ஔலிக குல இராசபுத்திர மன்னர் யசோதர்மன், மிகிரகுலனை போரில் தோற்கடித்தார் என்பதை மண்டோசோர் கல்வெட்டுக் குறிப்புகள் கூறுகிறது.

யுவான் சுவாங்கின் கூற்றுப் படி, கி பி 528 பிற்கால குப்தப் பேரரசர் நரசிம்மகுப்தர், மிகிரகுலனை போரில் சிறை எடுத்து பின்னர் விடுவித்ததாக கூறுகிறார். மிகிரகுலன் சிறையில் இருக்கும் போது, மிகிரகுலனின் சகோதரன் ஹூணர்களின் தலைமைப் பதவி ஏற்றான்.

பின்னர் மிகிரகுலன் சிறுபடைகளைத் திரட்டி காஷ்மீரைக் கைப்பற்றி பின்னர் கந்தகாரையும் கைப்பற்றினார்.

பௌத்த சாத்திரங்கள் மிகிரகுலனை பௌத்தத்தின் பகைவன் எனக் குறிப்பிடுகிறது.

இதனையும் காண்க
--------------

* ஹெப்தலைட்டுகள்
* ஹூணர்கள்
* தோரமணன்

அடிக்குறிப்புகள்
----------------

1. 1 2  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**
2. 1 2  Ahmad Hasan Dani (1999). *History of Civilizations of Central Asia: The crossroads of civilizations, A.D. 250 to 750*. Motilal Banarsidass Publ. பக். 142. பன்னாட்டுத் தரப்புத்தக எண்:8120815408.. பார்த்த நாள்: November 5, 2012.
3. ↑  Ojha, N.K. (2001). *The Aulikaras of Central India: History and Inscriptions*, Chandigarh: Arun Publishing House, ISBN 81-85212-78-3, p.52

வெளி இணைப்புகள்
---------------

* Dictionary of Buddhism
[*தொடர்பிழந்த இணைப்பு*]
* The History of the White Huns பரணிடப்பட்டது 2013-04-18 at Archive.today
**மேக் ராஜ் ஜெயின்** (*Mag Raj Jain*)(1931 - 4 நவம்பர் 2014) என்பவர் இந்தியாவில் இராசத்தான் மாநிலத்தின் சமூக சேவகர் மற்றும் தார் பாலைவனப் பகுதியின் வளர்ச்சிக்காகப் பங்காற்றியதற்காக பத்மசிறீ விருதைப் பெற்றவர். ஆசிரியரான இவர், இராசத்தானின் பார்மேர் மாவட்டத்தில் ஏழைகளின் முன்னேற்றத்திற்காக 1990-ல் கிராமப் பொருளாதாரத்தினை மேம்படுத்தும் சமூக *(சொசைட்டி டு அப்லிஃப்ட் ரூரல் எகானமி*) அமைப்பினை நிறுவினார். தற்போது இந்த அமைப்பு இப்பகுதியில் உள்ள 60 கிராமங்களில் 30,000க்கும் மேற்பட்ட மக்களைச் சென்றடைகிறது.

இப்பகுதியில் வாழும் பெரும்பான்மையினர்பட்டியல் சாதியினரும், பட்டியலிடப்பட்ட பழங்குடியினரும் மற்றும் இந்திய-பாக்கித்தான் போர்கள் மற்றும் மோதல்களின் அகதிகளாக வந்தவர்கள் ஆவர். பெண்களால் நடைமுறைப்படுத்தப்படும் ஒட்டுவேலை மற்றும் கண்ணாடி பூத்தையல் இவர்களின் முதன்மையான குடும்ப வருமானமாக உள்ளது. பல ஆண்டுகளாக ஒப்பந்தக்காரர்கள் மற்றும் இடைத்தரகர்கள் வருமானத்தின் பெரும் பங்கைப் பெற்றதன் மூலம் இவர்கள் இலாபத்தினைச் சுரண்டினார்கள். ஜெயின் தொடங்கிய இந்த இலாப நோக்கற்ற அமைப்பு சம்பந்தப்பட்ட இடைத்தரகர்களை அகற்றுவதையும் உள்ளூர் கைவினைஞர்களுக்கு அதிகபட்ச நன்மைகளை வழங்குவதையும் நோக்கமாகக் கொண்டுள்ளது.

மேற்கோள்கள்
-----------

1. ↑  "Noted activist Magraj Jain passes away". *Business Standard*. .
**வருசநாடு** *(Varusanadu)* என்பது தமிழ்நாட்டின் தேனி மாவட்டத்தில் உள்ள ஒரு கிராம பஞ்சாயத்து (குறியீடு: 232202  ). இது வைகை ஆற்றின் கரையில் அமைந்துள்ளது. இந்த கிராமம் கடமலைகுண்டு - மயிலாடும்பாறை பஞ்சாயத்து ஒன்றியம் மற்றும் ஆண்டிபட்டி வட்டத்தின் கீழ் வருகிறது.

இந்த பகுதியைச் சுற்றியுள்ள பள்ளத்தாக்கு வருசநாடு பள்ளத்தாக்கு என்று அழைக்கப்படுகிறது. இது மேற்குத் தொடர்ச்சி மலையில் உள்ள கம்பம் பள்ளத்தாக்கின் ஒரு பகுதியாகும். இது மேகமலையுடன் இணைக்கப்பட்டுள்ளது. மேற்குத் தொடர்ச்சி மலையில் பெரியார் பீடபூமியின் கீழ் வரும் இந்த பள்ளத்தாக்கிலிருந்து வைகை ஆறு உருவாகிறது.

வரலாறு
------

முந்தைய காலங்களில் (இந்தியச் சுதந்திரத்திற்கு முந்தைய வழி), இந்த பள்ளத்தாக்கு முழுமையும் மரங்கள் நிறைந்து காணப்பட்டது. தமிழ் பழமொழியான "வருசநாட்டுக்கு போனா, வச்சா எடத்த சொலிட்டு போ" என்ற பழமொழியின் பொருளானது வருசநாட்டுக்குச் செல்வதற்கு முன், உங்கள் சொத்துக்கள் மற்றும் உடைமைகளைப் பற்றி யாருக்காவது தெரியப்படுத்துங்கள் என்பதாகும். ஏனெனில் இந்த ஆபத்து நிறைந்த பள்ளத்தாக்குக்குச் சென்றபின் யாரும் உயிருடன் திரும்பி வரமாட்டார்கள் என்பதாகும். இந்த பகுதி சுதந்திரத்திற்கு முன்பு கண்டமனூர் ஜமீன்தாரின் கீழ் இருந்தது.

வேளாண்மை
--------

இலவம் பஞ்சு, முந்திரி, கரும்பு, தேங்காய், நெல், நிலக்கடலை ஆகியவை இந்த பகுதியில் முக்கியமாக உற்பத்தி செய்யப்படும் விவசாயப் பொருட்களாகும். இப்பகுதியினைச் சார்ந்த 'வருசநாட்டுத் தேங்காய்' என்பது தமிழ்நாட்டின் தேங்காய் சந்தைகளில் அறியப்பட்ட தேங்காய் வகைகளுள் ஒன்றாகும்.

அரசியல்
-------

வருசைநாடு ஆண்டிபட்டி சட்டமன்றத் தொகுதியின் கீழ் வருகிறது. ஆண்டிபட்டி தொகுதியிலிருந்து தமிழ்நாடு சட்டமன்றத்திற்கு எம். ஜி. ஆர், ஜெ. ஜெயலலிதா, எஸ். எஸ். இராசேந்திரன் போன்ற பிரபலமானவர்கள் தேர்ந்தெடுக்கப்பட்டுள்ளனர். மேலும் தேனி மக்களவைத் தொகுதியின் கீழ் வருகிறது.

பிற தகவல்
---------

* SH-101 ( தமிழ்நாட்டின் மாநில நெடுஞ்சாலைகள்) - வருசநாடு மற்றும் வைகை அணைக்கு இடையில் உள்ளது
* இந்த பகுதியில் உள்ள தேவாலயங்கள் மதுரை மறைமாவட்டத்தின் கடமலைக்குண்டின் வேளாங்கண்ணி தேவாலயத்தின் கீழ் வருகின்றன.
* பஞ்சந்தாங்கி மலைகள் (*வறட்சியில் தப்பிக்கும்* மலை), வெள்ளி மலை இந்த பகுதி/பள்ளத்தாக்கில் அறியப்பட்ட மற்ற மலைகள்.

மேற்கோள்கள்
-----------

1. ↑  "Village Panchayat Names of KADAMALAIKUNDRU MYLADUMPARAI,THENI,TAMIL NADU". .
2. ↑  "State Highways in Madurai District of Tamilnadu". .
3. ↑  "Velankanni Mission Church, Kadamalaikundu of Archdiocese of Madurai". .
**செல்லக்கண்ணு** (sellakkannu) 1995 ஆம் ஆண்டு விக்னேஷ் மற்றும் யுவராணி நடிப்பில், தேவாவின் இசையில், என். ரத்னம் இயக்கத்தில் வெளியான தமிழ் காதல் திரைப்படம்.

கதைச்சுருக்கம்
--------------

உறவினர்களான செல்லக்கண்ணு (விக்னேஷ்) மற்றும் சந்திரா (யுவராணி) இருவரும் சிறுவயது முதல் ஒருவரையொருவர் விரும்புகின்றனர். வெளியூரில் படித்துவிட்டு ஊருக்குத் திரும்பிவரும் சந்திராவும் செல்லக்கண்ணுவும் காதலிப்பது அவர்களது பெற்றோர்களுக்குத் தெரியவருகிறது. செல்லக்கண்ணுவின் தந்தை தண்டபாணியும் (ராதாரவி) சந்திராவின் தந்தை தங்கவேலுவும் (லிவிங்ஸ்டன்) அவர்களுக்குத் திருமணம் செய்ய முடிவுசெய்கின்றனர்.

அதே ஊரைச் சேர்ந்த கைலாசத்தின் (விஜய் கிருஷ்ணா) மகன் ராஜவேல் (பிருத்விராஜ்) செய்த தவறுக்காக கிராமத் தலைவரான தண்டபாணி அவனைத் தண்டிக்கிறார். இதற்கு பழிவாங்க எண்ணும் கைலாசம் மற்றும் ராஜவேல் இருவரும் தண்டபாணிக்கும் தங்கவேலுவிற்கும் பகையை உருவாக்கத் திட்டமிடுகின்றனர். அவர்கள் திட்டப்படி தங்கவேலுவை ஒரு பிரச்சனையில் சிக்கவைக்கின்றனர். தான் நிரபராதி என்று தங்கவேலு சொல்வதை நம்பாமல் தங்கவேலுவிற்கு பஞ்சாயத்தில் தண்டனை வழங்குகிறார் தண்டபாணி. இதனால் இருவருக்கும் பிரச்சனை ஏற்பட்டு திருமணம் நிறுத்தப்படுகிறது.

இதையடுத்து நடைபெறும் உள்ளாட்சித் தேர்தலில் அந்த ஊரின் ஊராட்சித் தலைவர் பதவிக்கு தண்டபாணியை எதிர்த்துப் போட்டியிடும் தங்கவேல் தோற்றுவிடுகிறார். இதனால் அவர்களுக்கிடையிலான பிரிவு இன்னும் அதிகரிக்கிறது. மேலும் கோபமடையும் தங்கவேல் தன் மகள் சந்திராவை ராஜவேலுவிற்குத் திருமணம் செய்ய முடிவுசெய்கிறார். இறுதியில் ராஜவேலுவின் மோசமான நடவடிக்கைகளைப் பற்றி தங்கவேலுவிற்குத் தெரியவருகிறது. இதை அறிந்து மனம் மாறும் தங்கவேலு, தண்டபாணியின் உதவியுடன் அந்த திருமணத்தை நிறுத்துகிறார். அதன் பின் செல்லக்கண்ணுவிற்கும் சந்திராவிற்கும் திருமணம் நடந்ததா என்பது முடிவு.

நடிகர்கள்
---------

* விக்னேஷ் - செல்லக்கண்ணு
* யுவராணி - சந்திரா
* ராதாரவி - தண்டபாணி
* லிவிங்ஸ்டன் - தங்கவேல்
* ஆர். சுந்தர்ராஜன் - நாகராஜன்
* மனோரமா
* வடிவேலு
* விஜய் கிருஷ்ணராஜ் - கைலாசம்
* பிருத்விராஜ்
* மீசை முருகேசன்
* கவிதா - கமலாம்பாள்
* வையாபுரி - முடி திருத்துபவர்
* சங்கர் - சிறுவயது செல்லக்கண்ணு
* மோனிகா - சிறுவயது சந்திரா

இசை
---

படத்தின் இசையமைப்பாளர் தேவா. பாடலாசிரியர் புலமைப்பித்தன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | பூகம்பமா | எஸ். பி. பாலசுப்ரமணியன் | 4:41 |
| 2 | சின்ன குருவி | எஸ். பி. பாலசுப்ரமணியன், சித்ரா | 4:55 |
| 3 | சின்ன குருவி | கல்யாண், சங்கீதா | 5:02 |
| 4 | கல்லு கூறிய | தேவா, மனோரமா | 3:17 |
| 5 | ராக்கு முத்து | மலேசியா வாசுதேவன், சுவர்ணலதா | 4:14 |
| 6 | சிக்கி கிச்சி | எஸ். பி. பாலசுப்ரமணியன் , கல்யாண் | 4:48 |
| 7 | வண்டியிலே | எஸ். பி. பாலசுப்ரமணியன் , சுவர்ணலதா | 5:00 |

மேற்கோள்கள்
-----------

1. ↑  "செல்லக்கண்ணு". .
2. ↑  "செல்லக்கண்ணு". .
3. ↑  "செல்லக்கண்ணு". .
4. ↑  "பாடல்கள்". .
**தெற்கு பொரிப்புள்ளி ஆந்தை** (southern mottled wood owl, அறிவியல் பெயர்: *Strix ocellata ocellata*) என்பது பொரிப்புள்ளி ஆந்தையின், துணையினம் ஆகும். இது தென்னிந்தியாவில் காணப்படுகிறது.

விளக்கம்
--------

பெரிய ஆந்தையான இது சுமார் 48 செ. மீ. நீளம் இருக்கும். அலகு கறுப்பாகவும், விழி இமைகள் வெளிர் ஆரஞ்சு நிறமாகவும், விழிப்படலம் ஆழ்ந்த பழுப்பாகவும் இருக்கும். கொம்புகள் போன்று தோற்றம் தரும் காதுத் தூவிகள் இதற்கு இல்லை. உடலின் மேற்பகுதியில் பல நிறங்களில் சிறியதும் பெரியதுமான புள்ளிகளும், சிறிய கோடுகளும் ஒழுங்கின்றிப் பரந்திருக்கும். முக வட்டம் வெண்மையாகக் கறுப்புக் கோடுகளோடு காணப்படும். கழுத்தைச் சுற்றிலும் சாக்லெட் நிறந்தோய்ந்த கறுப்பு வெள்ளைக் கோடுகள் காணப்படும். தொண்டை செம்பழுப்பாகவும் கருப்பாகவும் வெள்ளைப் புள்ளிகளோடும் இருக்கும். முன்கழுத்தில் ஒரு வெள்ளைக் கோடு காணலாம். மார்பும் வயிறும் பொன்னிற மஞ்சள் தோய்ந்த வெண்மையாகச் சிறுத்த கறுப்பு பட்டைகளுடன் காணப்படும்.

பரவலும் நடத்தையும்
------------------

தெற்கு பொரிப்புள்ளி ஆந்தை தென்னிந்தியா முழுவதும் காணப்படுகிறது. அடர்த்தியற்ற மரங்கள் நிற்கும் காடுகள், மாந்தோப்புகள், பெரிய புளியமரங்கள் நிற்கும் தோப்புகள் ஆகியவற்றில் ஊர்ப்புறங்களைச் சார்ந்து இருக்கும். பகல் முழுவதும் ஆணும் பெண்ணும் என இணையாக மரங்களில் இலைகளிடையே அருகருகே அமர்ந்து இருக்கும். இரவில் வெளிப்பட்டு இரை தேடும். வெயில் நேரத்திலும் இதனால் சிரமமின்றி பறக்க இயலும். எலிகள், சுண்டெலிகள், அணில்கள் போன்றவை இதன் முதன்மை உணவாகும். பெரிய பறவைகள், ஒணான்கள், நத்தை, நண்டு முதலியவற்றையும் உண்ணும். பெரிய கருந்தேள் ஒன்றும் இதன் வயிறில் காணப்பட்டுள்ளது.

சாக்குருவி ஆந்தை போல ஒற்றைக் குரலில் கத்தும். இனப்பெருக்க காலத்தில் சூஉஹுஅ-எஏ என நடுங்கும் குரலில் கத்திய பின் பகலில் வாழும் தன் மறைவிடத்தில் இருந்து வெளிப்படும். இரவிலும் இவ்வாறு கத்தும்.

இனப்பெருக்கம்
-------------

தெற்கு பொரிப்புள்ளி ஆந்தை நவம்பர் முதல் ஏப்ரல் வரை இனப்பெருக்கத்தில் ஈடுபடும். மரப் பொந்துகளில் புற்களைக் கொண்டு மெத்தென்று ஆக்கி முட்டை இடும். அரிதாக குச்சிகளைக் கொண்டு மரங்களில் கூடு கட்டுவதும் உண்டு. பொதுவாக இரண்டு முட்டைகளை இடும். முட்டைகள் பாலாடை வெண்மை நிறத்தில் இருக்கும்.

மேற்கோள்கள்
-----------

1. ↑  Ali, S; SD Ripley (1981). *Handbook of the Birds of India and Pakistan. Volume 3* (2nd ). பக். 304–307.
2. ↑  Rasmussen PC; JC Anderton (2005). *Birds of South Asia. The Ripley Guide. Volume 2*. Smithsonian Institution and Lynx Edicions. பக். 242.
3. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 270-271.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27610501
* GBIF: 7191281
* iNaturalist: 730754
* ITIS: 686944

 |
ஒரு தங்க முக்கோணம். விகிதம் a:b , தங்க விகிதம் φ க்குச் சமானமானது..
**தங்க முக்கோணம்** (*golden triangle*) என்பது இருசமபக்க முக்கோணமாகும். இம்முக்கோணத்தின் சமபக்க நீளத்திற்கும் அதன் அடிப்பக்க நீளத்திற்குமுள்ள விகிதம் தங்க விகிதமாக ({\displaystyle \varphi ={1+{\sqrt {5}} \over 2}.}) இருக்கும். இம்முக்கோணம் *மிகச்சிறந்த முக்கோணம்* (sublime triangle) எனவும் அழைக்கப்படுகிறது.

ஐந்துமுனை நட்சத்திர வடிவங்களில் இம்முக்கோணங்கள் காணப்படுகின்றன. இம்முக்கோணத்தின் உச்சிக்கோண அளவு:

{\displaystyle \theta =\cos ^{-1}\left({\varphi \over 2}\right)={\pi \over 5}=36^{\circ }.}
ஒரு முக்கோணத்தின் மூன்று கோணங்களின் கூடுதல் 180° என்பதால் இரண்டு அடிக்கோணங்கள் ஒவ்வொன்றும் 72°.

ஒரு பதின்கோணத்தின் (பத்து பக்கங்கள் கொண்ட பலகோணம்) இரு அடுத்துள்ள உச்சிகளை அதன் மையத்துடன் இணைக்கக் கிடைக்கும் முக்கோணம் ஒரு தங்க முக்கோணமாக இருக்கும். பதின்கோணத்தின் ஒரு உட்கோணத்தின் அளவு 180(10-2)/2=144° ஆகும். ஒரு உச்சியை மையத்தோடு இணைக்கும் கோடு இக்கோணத்தை இருசமக்கூறிடுவதால் நாம் வரைந்த முக்கோணத்தின் அடிக்கோணங்கள் இரண்டும் 72° ஆக இருக்கும். எனவே அம்முக்கோணம் ஒரு தங்க முக்கோணமாகும்.

கோணங்களை 2:2:1 விகிதசமத்தில் கொண்டுள்ள முக்கோணம் தங்க முக்கோணம் ஒன்று மட்டுமே ஆகும்.

மடக்கைச் சுருள்
---------------

ஒரு மடக்கைச் சுருளுக்குள் வரையப்பட்ட தங்க முக்கோணங்கள்
ஒரு மடக்கைச் சுருளை உருவாக்க தங்க முக்கோணம் பயன்படுத்தப்படுகிறது. ஒரு தங்க முக்கோணத்தின் அடிக்கோணங்களை இருசமக்கூறிடுவதால் கிடைக்கும் புள்ளியால் மற்றொரு தங்க முக்கோணம் கிடைக்கும்.
அடிக்கோணங்களை இருசமக்கூறிடும் செயலை முடிவில்லாமல் தொடர்ந்தால் முடிவிலா எண்ணிக்கையிலான தங்க முக்கோணங்கள் கிடைக்கும். ஒரு மடக்கைச் சுருளை உச்சிகளின் வழியே வரையலாம். இந்தச் சுருள் சமகோண சுருள் எனவும் அழைக்கப்படும். இப்பெயர் ரெனே டெக்கார்ட்டால் உருவாக்கப்பட்டது. 

ஒரு ஐந்துமுனை நட்சத்திரம். ஒவ்வொரு முனையும் ஒரு தங்க முக்கோணம்.

வெளி இணைப்புகள்
---------------

* Weisstein, Eric W. "Golden triangle", *MathWorld*.
* Robinson triangles பரணிடப்பட்டது 2009-05-24 at the வந்தவழி இயந்திரம் at Tilings Encyclopedia

மேற்கோள்கள்
-----------

1. 1 2 3  
Elam, Kimberly (2001). *Geometry of Design*. New York: Princeton Architectural Press. பன்னாட்டுத் தரப்புத்தக எண்:1-568-98249-6. .
2. ↑   *Tilings Encyclopedia*. 1970. Archived from the original on 2009-05-24.. பார்த்த நாள்: 2011-12-10.
3. ↑  
Huntley, H.E. (1970). *The Divine Proportion: A Study In Mathematical Beauty*. New York: Dover Publications Inc. பன்னாட்டுத் தரப்புத்தக எண்:0-486-22254-3. .
**தியோகா** (*Deoha*) என்பது இராமகங்கா ஆற்றின் துணை ஆறாகும். இது சிவாலிக் மலைகளில் உருவாகிஉத்தராகண்டம் மற்றும் உத்தரப்பிரதேசம் மாநிலங்களில் பாய்கிறது. இது உத்தராகண்டம் மாநிலத்தின் குமாவுன் பகுதியில் **நந்தா** அல்லது **நந்தௌர்** என்ற பெயர்களால் அறியப்படுகிறது. உத்தரப்பிரதேசத்தின் சமவெளியில் நுழைந்தவுடன், இந்த ஆறு தியோகா எனும் பெயரில் அழைக்கப்படுகிறது. மேலும் கீழ்ப்பகுதிகளில், இது **கர்ரா** என்றும் அழைக்கப்படுகிறது.

சீக்கியர்களின் புனித நகரமான நானக்மாட்டா தியோகாவின் கரையில் அமைந்துள்ளது, இங்குதான் ஆற்றின் மீது நானக் சாகர் அணை கட்டப்பட்டுள்ளது. பிலிபித், பிசல்பூர், ஷாஜகான்பூர் மற்றும் சாண்டி ஆகியவை இதன் கரையில் அமைந்துள்ள மற்ற முக்கிய நகரங்கள் ஆகும்.

நானக் சாகர் அணைநானக் சாகர் ஏரிகாரா ஆறு சாஜன்பூரில்

மேலும் பார்க்கவும்
------------------

* நந்தௌர் வனவிலங்கு சரணாலயம்

மேற்கோள்கள்
-----------

1. ↑  Atkinson, Edwin Thomas (1879) (in en). *Statistical, Descriptive and Historical Account of the North-Western Provinces of India: Rohilkhand division part 1*. North-Western Provinces and Oudh Government.. பார்த்த நாள்: 19 September 2022.
2. ↑  Hunter, William Wilson (1886) (in en). *The Imperial Gazetteer of India*. Trübner & Company.. பார்த்த நாள்: 19 September 2022.
பிரளயத்தின் போது பெருங்கடலில் படகில் இருந்த வைவஸ்த மனு மற்றும் 
சப்தரிஷிகளையும் மச்ச அவதாரம் கொண்டு விஷ்ணு மீட்கும் காட்சி
**மச்ச அவதாரம்** என்பது வைணவ சமயக் கடவுள் விஷ்ணு எடுத்த தசாவதாரங்களில் முதல் அவதாரம் ஆகும். மச்சம் அல்லது மத்ஸ்யம் என்பது சமசுகிருத மொழியில் மீன் எனப் பொருள் தரும். இந்த அவதாரத்தில் விஷ்ணு நான்கு கைகளுடன் மேற்பாகம் தேவருபமாகவும் கீழ்ப்பாகம் மீனின் உருவாகவும் கொண்டவராகத் தோன்றினார் என்று மச்ச புராணம் கூறுகிறது.

பெரும் பிரளயத்தின் போது விஷ்ணு மீன் அவதாரம் எடுத்து, வைவஸ்தமனுவின் குடும்பத்தினரையும், சப்தரிஷிகளையும் காத்து, மீண்டும் பூவுலகில் அனைத்து உயிரினங்களையும் செழிக்க வைத்தார்.

இதனையும் காண்க
--------------

* வைவஸ்தமனு
* மச்ச புராணம்

மேற்கோள்கள்
-----------

1. ↑  Matsya HINDUISM

| * பா
* உ
* தொ
விஷ்ணுவின் அவதாரங்கள் |
| --- |
| 
* பட்டியல்
* வலைவாசல்

 |
| தசாவதாரம் | 
* மச்ச அவதாரம்
* கூர்ம அவதாரம்
* வராக அவதாரம்
* நரசிம்மர்
* வாமனர்
* பரசுராமர்
* இராமர்
* கிருட்டிணன்
* பலராமன்1
* கல்கி

 |
| பிற அவதாரங்கள் | 
* நாரதர்
* கபிலா
* தத்தாத்ரேயர்
* தன்வந்திரி
* மோகினி
* வியாசர்
* ஹயக்ரீவர்
* ஹம்சன்

 |
| 1 வைணவர்களில் சிலர் பலராமருக்கு பதிலாக புத்தரை தசாவதாரங்களில் ஒருவராகக் கருதுகின்றனர். ஆனால் வைணவ நூல்களில் புத்தர் பற்றிய குறிப்புகள் இல்லை. |
**கீழப்பாவூர் நரசிம்மர் கோயில்** என்பது தமிழ்நாட்டில் அமைந்துள்ள நரசிம்ம தலங்களில் ஒன்று. இக்கோவில் தமிழ்நாட்டில் திருநெல்வேலி மாவட்டம்,  கீழப்பாவூரில் அமைந்துள்ளது. நரசிம்மர் பதினாறு கரங்களுடன் காட்சியளிக்கிறார். இந்தியாவில், 16 கரங்களுடன் நரசிம்மர் காட்சி தரும் மூன்று தலங்களுள் இதுவும் ஒன்றாகும். மற்ற இரு கோயில்களில் ஒன்று இராஜஸ்தானிலும் மற்றொன்று தமிழ்நாட்டில் கடலூர் மாவட்டத்திலுள்ள சிங்கிரிகுடி அல்லது சிங்கர்குடி என்னும் ஊரிலும் அமைந்துள்ளன.

அமைவிடம்
--------

கடல் மட்டத்திலிருந்து சுமார் 188 மீட்டர் உயரத்தில், 8°55′46″N 77°23′45″E﻿ / ﻿8.929335°N 77.395865°E﻿ / 8.929335; 77.395865 என்ற புவியியல் ஆள்கூறுகள் கொண்டு, கீழப்பாவூர் நரசிம்மர் கோயில் அமையப் பெற்றுள்ளது. திருநெல்வேலி-தென்காசி நெடுஞ்சாலையில் திருநெல்வேலியிலிருந்து மேற்கில் 44 கி.மீ. தொலைவிலும், தென்காசியில் இருந்து கிழக்கில் 10 கி.மீ. தொலைவிலும் உள்ள பாவூர்சத்திரம் - சுரண்டை என்ற ஊருக்கு செல்லும் வழியில் 2 கி.மீ. தொலைவில் இக்கோயில் அமைந்துள்ள கீழப்பாவூர் உள்ளது.

மேற்கோள்கள்
-----------

1. ↑  "Lakshmi Narasimhar Temple : Lakshmi Narasimhar Lakshmi Narasimhar Temple Details". *temple.dinamalar.com*. 2023-08-26 அன்று பார்க்கப்பட்டது.
2. ↑  "கீழப்பாவூர் நரசிம்மர் கோவில், மாலைமலர்". 2016-03-04 அன்று மூலம் பரணிடப்பட்டது. 2015-05-27 அன்று பார்க்கப்பட்டது.

வெளியிணைப்புகள்
---------------

* GeoHack - கீழப்பாவூர் நரசிம்மர் கோயில்

* அருள்மிகு லட்சுமி நரசிம்மர் திருக்கோயில், தினமலர்-கோயில்கள்
**பெப் கார்டியோலா** (*Josep "Pep" Guardiola i Sala* ; பிறப்பு - சனவரி 18, 1971) என்பவர் எசுப்பானிய கால்பந்து மேலாளர் ஆவார்; இவர் தற்போது புன்டசுலீகா அணியான பேயர்ன் மியூனிக்-கின் தலைமைப் பயிற்சியாளராக இருக்கிறார். இவர் விளையாடும் நாட்களில் தடுப்பு நடுக்கள வீரராக இருந்தார்; தனது பெரும்பான்மையான தொழில்முறை ஆட்டவாழ்வை பார்சிலோனாவில் கழித்தார். இவர், ஐரோப்பியக் கோப்பையை வென்ற யோகன் கிரையொஃப்-பின் *கனவு அணி*-யின் முக்கியமான அங்கமாக இருந்தார். இவர் விளையாடிய மற்ற அணிகள்: இத்தாலியில் பிரெஸ்சியா மற்றும் ரோமா, கத்தார் நாட்டின் அல்-அஃகிலி, மற்றும் மெக்சிகோவின் டொரடோஸ் டி சினாலொஆ. மெக்சிகோவில் விளையாடிய காலத்தில் மேலாளருக்கான பயிற்சிப் பள்ளியில் சேர்ந்தார். பன்னாட்டுப் போட்டிகளில் ஸ்பெயின் நாட்டுக்காக ஆடினார்; காத்தலோனியா அணிக்காக நட்புமுறைப் போட்டிகளிலும் ஆடியிருக்கின்றார்.

விளையாடுதலிலிருந்து ஓய்வு பெற்ற பிறகு *பார்சிலோனா பி* அணிக்குப் பயிற்சியாளரானார். 2008-ஆம் ஆண்டில் ஃபிராங்க் ரைகார்டுக்குப் பிறகு பார்சிலோனா முதன்மை அணிக்கு மேலாளர் ஆனார். அவரது முதல் பருவத்தில் லா லீகா, கோபா டெல் ரே மற்றும் யூஈஎஃப்ஏ வாகையர் கூட்டிணைவு ஆகிய மூன்றையும் வென்றார்; அதன்மூலம் வாகையர் கூட்டிணைவை வென்ற மிக இளவயது மேலாளர் என்ற புகழுக்கு உரியவரானார். அதற்கடுத்த பருவத்தில், அதே ஆண்டில், எசுப்பானிய உன்னதக் கோப்பை, ஐரோப்பிய உன்னதக் கோப்பை, பிபா கழக உலகக் கோப்பை ஆகியவற்றையும் வென்றார். இதன்மூலம் ஆறு கோப்பைகளையும் ஒரே ஆண்டில் வென்ற முதல் மேலாளர் ஆனார்; பார்சிலோனா - அவ்வாறு வென்ற முதல் அணியானது.

செப்டம்பர் 8, 2011 அன்று *காத்தலோனியா* பாராளுமன்றத்தால் தங்கப் பதக்கம் வழங்கப்பட்டது; காத்தலோனியாவின் உயரிய பதக்கம் இதுவாகும். சனவரி 9, 2012 அன்று ஆண்களுக்கான கால்பந்தில் *2011 ஃபிஃபா உலகின் தலைசிறந்த பயிற்சியாளர்* விருதினை வென்றார். நான்கு ஆண்டுகளில் 14 கோப்பைகளை வென்ற பிறகு பார்சிலோனா அணியின் மேலாளர் பணியிலிருந்து விலகினார். ஒரு வருட ஓய்வுக்குப் பிறகு ஜெர்மனியின் புன்டசுலீகா அணியான பேயர்ன் மியூனிக் அணிக்கு மேலாளராக மூன்று பருவங்கள் இருந்தார். பேயர்ன் மியூனிக்கின் மேலாளராக இருந்த மூன்று பருவங்களிலும் செருமனியின் முதல்நிலை கால்பந்துக் கூட்டிணைவுத் தொடரான புன்டசுலீகாவினை வென்றார். 2015-16-ஆம் பருவத்தின் இறுதியில், பேயர்ன் மியூனிக்குடனான தனது ஒப்பந்தம் முடிவுக்கு வந்தபிறகு, இங்கிலாந்து பிரீமியர் லீக் அணியான மான்செஸ்டர் சிட்டியின் மேலாளராக இணைந்தார்.

மேலும் பார்க்க
--------------

* பார்சிலோனா கால்பந்துக் கழகம்

குறிப்புதவிகள்
--------------

1. ↑  "Pep Guardiola". fcbayern.telekom.de.. பார்த்த நாள்: 30 August 2013.
2. ↑  "Rijkaard until 30 June; Guardiola to take over". FC Barcelona. 8 May 2008.. பார்த்த நாள்: 16 January 2013.
3. ↑  "Noticies 3/24" (in Catalan). TV3.. பார்த்த நாள்: 9 September 2011.
4. ↑  "Messi, Sawa crowned at glittering Gala". FIFA.. பார்த்த நாள்: 16 January 2013.
மொழியில், ஓர் **உட்கூறு** (clause) என்பது ஒரு சொற்பொருள் முற்கூறுதல் (வெளிப்படுத்தப்பட்டதா இல்லையா) மற்றும் ஒரு சொற்பொருள் பயனிலை ஆகியவற்றை உள்ளடக்கிய ஓர் அங்கமாகும்.  சொற்பொருள் முற்கூறுதல், ஒரு பொதுவான உட்பிரிவு ஒரு எழுவாய் மற்றும் தொடரியல் பயனிலையினைக் கொண்டுள்ளது,  பிந்தையது பொதுவாக ஏதேனும் செயப்படுபொருள்கள் மற்றும் பிற மாற்றியமைப்புடன் வினைச்சொல்லைக் கொண்ட ஒரு வினைச்சொல் சொற்றொடர் ஆகும்.

ஒரு முழுமையான எளிய வாக்கியத்தில் வினைமுற்றுடன் கூடிய ஒற்றை உட்பிரிவு உள்ளது. சிக்கலான வாக்கியங்களில் சுயாதீன உட்பிவு மற்றும் குறைந்தபட்சம் ஓர் சார்பு உட்பிவினையும் உள்ளடக்கியிருக்க வேண்டும்.

இரண்டு முக்கிய வேறுபாடுகள்
--------------------------

உட்பிரிவுகளின் விவாதத்திற்கான ஒரு முதன்மை பிரிவு என்பது **சுயாதீன உட்பிரிவுகள்** மற்றும் **சார்பு உட்பிரிவுகளுக்கு** இடையிலான வேறுபாடாகும்.  ஒரு சுயாதீனமான உட்பிரிவு என்பது தனித்து நிற்க முடியும், அதாவது அது ஒரு முழுமையான வாக்கியத்தை உருவாக்க முடியும். ஒரு சார்பு விதி, மாறாக, தனித்து நிற்க இயலாது மேலும் இவை பொருள் தருவதற்காக சுயாதீன உட்பிவினைச் சார்ந்திருக்கும்.

இரண்டாவது முக்கிய வேறுபாடு வரையறுக்கப்பட்ட மற்றும் வரையறுக்கப்படாத உட்பிரிவுகளுக்கு இடையிலான வேறுபாட்டைப் பற்றியது. ஒரு வரையறுக்கப்பட்ட உட்பிரிவு கட்டமைப்பு ரீதியாக மைய வினைமுற்றைக் கொண்டுள்ளது, அதேசமயம் வரையறுக்கப்படாத உட்பிரிவின் கட்டமைப்பு ரீதியாக அதன் மையச் சொல் பெரும்பாலும் எச்சவினை ஆகும்.

சான்றுகள்
---------

1. ↑  "Clause". 10 February 2017. .
2. ↑  For a definition of the clause that emphasizes the subject-predicate relationship, see Radford (2004327f.).
3. ↑  Most basic discussions of the clause emphasize the distinction between main and subordinate clauses. See for instance Crystal (1997:62).